นายกรัฐมนตรี เรียกทีมเศรษฐกิจรัฐบาลหารือ ถกเร่งแก้ปัญหาเศรษฐกิจ เดินหน้าการค้าชายแดน กระตุ้นการท่องเที่ยว
นายกรัฐมนตรี เรียกทีมเศรษฐกิจรัฐบาลหารือ ถกเร่งแก้ปัญหาเศรษฐกิจ เดินหน้าการค้าชายแดน กระตุ้นการท่องเที่ยวพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางเข้าทำงานที่ทำเนียบรัฐบาลตั้งแต่ช่วงเช้า โดยได้มีการเรียกนายสมคิด จาตุศรีพิทักษ์ รองนายกรัฐมนตรี นายจุรินทร์ ลักษณะวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอุตตม สาวนายน รัฐมนตรีว่าการกระทรวงการคลัง และนางนฤมล ภิญโญสินวัฒน์ โฆษกประจำสำนักนายกรัฐมนตรี เข้าหารือที่ตึกไทยคู่ฟ้า คาดว่าเป็นการหารือถึงแนวทางการแก้ไขปัญหาเศรษฐกิจเพื่อให้เป็นไปในทิศทางเดียวกันโดยหลังการประชุมคณะรัฐมนตรีเมื่อวานนี้ นายกรัฐมนตรีได้ออกมาเปิดเผยถึงการขับเคลื่อนการทำงานด้านเศรษฐกิจว่า ทางกระทรวงพาณิชย์ได้เดินสายทำข้อตกลงทางการค้าในส่วนของสินค้าเกษตรกับต่างประเทศ ทั้งกับประเทศเยอรมัน สหรัฐอเมริกา ตุรกี รวมถึงเดินหน้าการค้าขายตามแนวชายแดนกับประเทศเพื่อนบ้าน ส่วนสถานการณ์ท่องเที่ยวยังดีอยู่ ซึ่งมีการออกมาตรการต่างๆ เพื่อดึงดูดนักท่องเที่ยวมากขึ้น แต่ต้องไม่ให้มีผลกระทบต่อสภาพแวดล้อมและประชาชนในพื้นที่ด้วยขณะที่ในช่วงบ่าย นายกรัฐมนตรี มีภารกิจให้นายโจอาคิม อามารัล เอกอัครราชทูตสาธารณรัฐประชาธิปไตยติมอร์-เลสเตประจำประเทศไทย เข้าเยี่ยมคารวะนายกรัฐมนตรีเนื่องในโอกาสพ้นจากหน้าที่